Boland Landbouskool - OMSENDBRIEF 19 VAN 2018
Daar is nog enkele kaartjies beskikbaar vir die skuurdans wat Vrydag 27 Julie op die plaas gehou word.
Kaartjies kan deur die week gekoop word by Lucia Dreyer in die finansieskantoor of môre tydens die rugby by BLOB . Alle fondse word gebruik vir die matriekafskeid. Schoeman du Preez
KLEREWINKEL (PEREL SPORT)
08:15 - 12:00 (Interskole)
Kaartjies sal vanaf Vrydag 27 Julie beskikbaar wees en dit kan net by Lucia gekoop word. Geen besprekings word gemaak nie en geen kaartjies is by die deure beskikbaar nie. René Bester Felder
Die Woensdagaand voor Interskole vind ons jaarlikse mannedinee in die Boland Sentrum plaas. Drag is netjies informeel en die tyd is 18:30 vir 19:00. Die gaskunstenaar is Pietman Geldenhuys van Oppie-stoep-faam. Pietman is ook ‘n oudskolier van Boland Landbou. Daar is ook ‘n wynveiling waar bottels wyn met rugbyspanfoto’s van die spanne wat interskole speel, opgeveil word. Die Interskole Gholfspan en Interskole Krieketspan bottels word ook opgeveil.
‘n Heerlike maaltyd word by Domaine Brahms aangebied deur die OOV. Koste beloop R280.00 per persoon. Slegs kontant sal aanvaar word. Kaartjies kan gekoop word by Mineke Fourie 082 528 4055 of in die Snoepie. Geen kaartjies kan ongelukkig uitgehou word nie.
MATRIEKAFSKEID 2018 – VRYDAG 12 OKTOBER 2018
Ons herinner die gr 11-ouers dat elke gr 11-leerder asseblief R400 moet bydra ten bate van die matriekafskeid. Die gelde is betaalbaar by Lucia by die finanskantoor. Geld kan in die skoolrekening ook inbetaal word. Verwysing: Leerder se van + Matriekafskeid. René Bester-Felder
Ons is baie trots op Darren Hendricks, ons eerstespan heelagter, wat opgeneem is in die SA Skole rugbyspan. Die SA Skolespan speel vanjaar op 10 Augustus teen Wallis op ons skool se A-veld. Baie geluk Darren en voorspoed met die drie toetse teen Wallis, Frankryk en Engeland!
In die WP o.19-pan speel twee oudskoliere, naamlik Herman le Roux en Henro Meyer. Ons nooi al ons ouers en ondersteuners uit om vir Darren en ons oudskoliere op hierdie dag te kom ondersteun.
SATERDAG 21 JULIE 2018
Alhoewel dit nog lank is voor ons jaarlikse interskole teen Oakdale, wil ons die volgende inligting deurgee. Op Vrydag 17 Augustus vind die gholf plaas by die Wellington Gholfklub en op Saterdag 18 Augustus die rugby by Boland Landbou. Die o.19A-wedstryd sal om 12:15 begin.
Die voorafgaande week is daar elke aand ‘n geleentheid waar ons gees opbou vir die naweek se aktiwiteite.
Gholf begin by Wellington Gholfklub
Rugbyprogram vir die res van die kwartaal se wedstryde.
Paul Roos (weg)
Interskole Oakdale (tuis)
Paarl Gim o.15 en o.17 7’s toernooi